stanford-oval/wikipedia huggingface dataset:
Kalevi Laalo

Kalevi Laalo (19. maaliskuuta 1943 Kirvu – 4. elokuuta 2024 Lahti) oli suomalainen kuvittaja ja pilapiirtäjä, joka käytti taiteilijanimeä Kerberos. Hänen pilapiirroksiaan julkaistiin 30 vuoden ajan Etelä-Suomen Sanomissa ja Satakunnan Kansassa. Laalo julkaisi myös yritys- ja yhdistyshistoriikkeja.
Kirvun Ojajärvessä syntynyt Laalo joutui evakkoon jatkosodan jälkeen ja varttui Laviassa. Myöhemmin hän asui pitkään Nastolassa. Laalon ensimmäiset pilapiirrokset julkaistiin sosialidemokraattisessa Kansan Lehdessä, jossa hän aloitti kesätoimittajana vuonna 1963. Myöhemmin Laalo työskenteli muun muassa Suomen Kuorma-autoliiton ja Askon tiedotuspäällikkönä, kunnes siirtyi päätoimiseksi pilapiirtäjäksi vuonna 1992. Etelä-Suomen Sanomien ja Satakunnan Kansan ohella Laalon piirroksia ilmeistyi viiden vuoden ajan myös kokoomuksen puoluelehdessä Nykypäivässä.
Teoksia

Muovikallen perintö : Upo muoviteollisuudesta Uponoriksi 1965–1985.  Nastola:  Uponor, 1985.
Nappikaupasta muoviaikaan : 70 vuotta suomalaista muoviteollisuutta.  helsinki:  Muoviyhdistys, 1990.  ISBN 951-92712-3-6.
Kausalan kankaalta maailmalle : Halton oy 25 vuotta.  Kausala:  Halton, 1994.  ISBN 952-90532-3-1.
Tehtaassa ja valtateillä : juhlakirja Nastolan teollisuusryhmän 30-vuotistaipaleelta.  Nastola:  Nastolan teollisuusryhmä, 1998.
Laalo, Kalevi; Rajamäki, Reino: Murros työelämässä.  Lahti:  Stafi, 2008.  ISBN 978-952-92428-0-1.
Vihinen, Antti: Musiikkia ja politiikkaa : esseitä Wagnerista Sibeliukseen.  (Kuvitus Kalevi Laalo)  Helsinki:  Like, 2005.  ISBN 952-47151-4-7.
Vihinen, Antti: Nopeita pakinoita.  (Kuvitus Kalevi Laalo)  Helsinki:  Like, 2006.  ISBN 952-47172-3-9.
Mykkänen, Antti: Valtuutetun käsikirja.  (Kuvitus Kalevi Laalo)  Helsinki:  Kunnallisalan kehittämissäätiö, 2008.  ISBN 978-952-58010-0-2.
Järvelä, Pentti: Muovi.  (Kuvitus Kalevi Laalo)  Nastola:  Viestintätoimisto Piirros & Viestintä, 2010.
Sillanmäki, Juhani: Moraalinvartija.  (Kuvitus Kalevi Laalo)  Nastola:  tekijä, 2012.  ISBN 978-952-93166-1-8.
Reino Rajamäki : resuperseestä kunniatohtoriksi.  Lahti:  Reino Rajamäki, 2012.  ISBN 978-952-93053-1-5.
Karkelo jatkuu : Lahden Naisvoimistelijat ry 1920–2020.  Lahti:  Lahden Naisvoimistelijat, 2020.  ISBN 978-952-94293-7-0.
Kapteeni (pesäpallo)

Joukkueiden kapteenit hutunkeitossa.
Pesäpallon kapteeni on yksi joukkueen pelaajista. Puheoikeus tuomarille on joko joukkueen kapteenilla tai pelinjohtajalla. Ottelun alussa kapteenit suorittavat hutunkeiton, jonka voittaja saa päättää aloittaako joukkue sisä- vai ulkovuorolla. Jos ottelussa pelataan supervuoropari, saa hutunkeiton voittanut kapteeni valita, aloittaako joukkue supervuoroparin ja mahdollisen kotiutuskilpailun sisä- vai ulkovuorolla.
Kaliumperkloraatti

| Kaliumperkloraatti |
| --- | --- |


Tunnisteet
CAS-numero:  7778-74-7
PubChem CID:  516900 ja 24505
Ominaisuudet
Molekyylikaava:  KClO4
Moolimassa:  138,549
Ulkomuoto:  Valkoinen jauhe
Sulamispiste:  525 °C
Kiehumispiste:  600 °C
Tiheys:  2,5239 g/cm3
Liukoisuus veteen:  1,8 g/100 ml
   
Kaliumperkloraatti (KClO4) on perkloraattisuola, jota voidaan valmistaa esimerkiksi perkloorihapon (HClO4) ja kaliumhydroksidin (KOH) neutraloitumisreaktiossa. Neutraloinnissa syntyvän suolaliuoksen pH on suurin piirtein neutraali, kun aineilla on samat konsentraatiot, sillä perkloorihappo on vahva happo ja kaliumhydroksidi on vahva emäs. Kaliumperkloraatti esiintyy värittöminä kiteinä tai valkoisena kiteisenä jauheena.
Kaliumperkloraatti on erittäin vahva hapetin. Tähän perustuukin sen käyttö ilotulitteisessa ja kiinteissä polttoaineseoksissa.
Aine on veteen niukkaliukoista; se liukenee veteen 20 °C:n lämpötilassa 1,8 g/100 ml. Kaliumperkloraatista käytetään myös nimiä kaliumhyperkloraatti ja peroidiini.
Kaliumperkloraattia voidaan käyttää kilpirauhasen ja sylkirauhasten suojaamisessa suoritettaessa aivojen dopamiinireseptoreiden gammakuvausta Parkinsonin taudin erotusdiagnostiikassa.
Aiheesta muualla

Kuvia tai muita tiedostoja aiheesta Kaliumperkloraatti Wikimedia Commonsissa
Kaliumperkloraatin kansainvälinen kemikaalikortti
Vaasan keskussairaala: Aivojen dopamiinireseptoreiden gammakuvaus (Datscan)[vanhentunut linkki] (pdf)
PubChem: Potassium perchlorate (englanniksi)
ChemBlink: Potassium perchlorate (englanniksi)
Spyro: A Hero’s Tail

| Spyro: A Hero’s Tail |
| --- | --- |

Kehittäjä:  Eurocom
Julkaisija:  Vivendi Universal Games
Pelisarja:  Spyro
Julkaistu:  EU 12. marraskuuta 2004NA 3. marraskuuta 2004
Lajityyppi:  tasohyppely
Pelimuoto:  yksinpeli
Ikäluokitus:  ELSPA: 3+ ESRB: E  Virheellinen ESRB-arvo
Alusta:  Nintendo GameCube, PlayStation 2, Xbox
Jakelumuoto:  optinen levy
Lisää peliartikkeleitaVideopelien teemasivulla
Infobox OK : 
Spyro: A Hero’s Tail on Eurocomin kehittämä ja Vivendi Universal Gamesin julkaisema tasohyppelypeli. Peli on julkaistu vuonna 2004 Nintendo GameCube, PlayStation 2- ja Xbox-alustoille.
Peli on Spyro-pelisarjan viides osa.
Pelaaminen

Pelin pelaaminen on pääpiirteissään samanlaista kuin muidenkin Spyro-sarjan peleissä. Pelissä käytetään suuri osa ajasta hyppimällä tasoille, ryntäämällä kohti vihollisia ja leijumalla ilmassa pienillä siivillä. Uutena ominaisuutena voi potkaista seinästä, jolloin voi kiivetä hyppimällä vastakkaisten seinien välillä: vastaava liike on ollut useissa muissakin tasohyppelyissä, mutta se lisää syvyyttä pelaamiseen.
Hahmot > Päähenkilöt

Spyro: Tuttu lohikäärme on palannut taas konsoleihin. Rohkealla Spyrolla on edessään haastava tehtävä vapauttaa maailma sen valloitusta kaavailevasta lohikäärmeestä Redistä. Onneksi Spyrolla on apureita, jotka auttavat häntä keräämään arvotavaroita ja helpottamaan Spyron painavia taakkoja.
Sparx: Spyron uskollinen toveri ja sähäkkä sudenkorento, jolla on jälleen oma osansa tavaroiden etsimisessä. Sparxille omistetussa mini-pelissä väistellään päin lentäviä vihollisia ja selvittyään putkimaisen kentän läpi on hänelle tiedossa palkkio. (Joko lohikäärmeenmuna tai valokristalli.)
Blink: Myyrä ja professorin veljenpoika, elelee mielellään maan alla ja potee "raittiin ilman fobiaa". Blinkillä on myös oma mini-peli, jossa Blink rikkoo synkkiä kristalleja ja taistelee mm. jättiläismäisiä hämähäkkejä vastaan.
Hunter: Spyron tuttu gepardiystävä ja jousiammuntavirtuoosi, joka auttaa Spyroa hankalissa tehtävissä.
Kersantti James Byrd (Sgt Byrd): Pingviini, jonka kolibrit opettivat lentämään. Hänelläkin oma mini-pelinsä, jossa tavoitteena on tuhota kaikki kentän hirviöt ilmaiskuja hyödyntäen. Palkkiona ovat lohikäärmeenmuna ja valokristalli. Tällä kertaa lentäminen ei ole yhtä vapaata kuin ennen, sillä Byrd lentää rakettirepulla ja ruudun reunassa näkyvä mittari kertoo miten paljon polttoainetta on jäljellä.
Hahmot > Muita henkilöitä

Moneybags: Raha-ahne karhu, joka pitää kauppaa jokaisessa valtakunnassa. Hänen kauppansa hyödyntää sinne tänne rakennettuja hologrammilaitteita, mikä mahdollistaa tavaroiden ostamisen myös kesken tason.
Kylänvanhimmat (The Elders): Kylänvanhimmat opettavat Spyrolle monia uusia ja ennennäkemättömiä kykyjä, kuten seinästä sojottavien keppien päällä pomppimisen. Se on hyödyllinen tapa mm. etsiä seinämien luoliin piilotettuja aarteita. Muita kykyjä ovat siipien avulla suojautuminen, joka on tuttu eräästä aiemmasta osasta, sekä kaksoishyppy, joko osoittautuu ehkä kaikkein hyödyllisimmäksi kyvyksi koko pelissä. Spyro pystyy lopulta myös kiipeämään kallionseinämien välissä.
Flame: Punainen poikalohikäärme, joka oli Gnasty Gnorcin vankina tämän luolassa. Peli sisältää eräänlaisia palkintoja pelaajalle, jos tämä onnistuu keräämään tietyn määrän valokristalleja tai lohikäärmeenmunia. Jos pelaaja kerää kaikki punaiset munat, hän voi vaihtaa pelattavan hahmon Flameksi.
Ember: Vaaleanpunainen tyttölohikäärme, joka on ihastunut Spyroon. Pelin alussa Ember halusi Spyron rikkovan synkän kristallin, jotta sen sirpaleesta voitaisiin tehdä kihlasormus. Jos pelaaja onnistuu keräämään kaikki vaaleanpunaiset munat, hän voi vaihtaa pelattavan hahmon Emberiksi.
Lily: Merenneitotyttö, joka opastaa pelaajaa eräässä uima-osuudessa.
Nanny: Lastenhoitajalohikäärme, jonka hoivattavat munat vietiin ja piilotettiin ympäri 'mappeja'. Etsi jokaista munasarjaa 10 niin saat palkkion.
Hahmot > Viholliset

Gnasty Gnorc: Ensimmäisestä Spyro-pelistä tuttu pahis on palannut kätyreineen auttamaan Rediä suunnitelmiensa toteuttamisessa. Suurin osa vihollisista onkin gnorceja. Gnasty Gnorcin valtikka omaa sähkön elementin, koska hän on vanginnut sen sisään sähkökeijun. Spyron vapautettua sähkökeijun hän saa palkinnoksi kyvyn syöstä sähköä.
Ineptune: Ilkeä ja lihava merenneito, joka on päättänyt auttaa Rediä. Ineptune raivostuu kaikesta mikä on liian pientä nähtäväksi paljain silmin. Hän haukkuu Spyroakin mikroskooppisen pieneksi. Ineptunen vyön kristallisoljen sisään on vangittu vesikeiju. Spyron vapautettua vesikeijun, hän saa palkinnoksi kyvyn ruiskuttaa suustaan loputtomasti vettä.
Red: Entinen kylänvanhin, joka erotettiin kun hän alkoi himoita yksinvaltaa. Nyt hän juonittelee koko maailman valloitusta synkkien kristallien avulla. Hän on vanginnut valtikkansa sisään jääkeijun, jolloin hänen valtikkansa omaa kyseisen elementin. Spyron vapautettua keijun hän saa palkinnoksi kyvyn syöstä jäätä.
Mecha Red: Red onnistui muuntamaan itsensä kaksi kertaa suuremmaksi ja biomekaaniseksi hirviöksi juotuaan eliksiiriä.
Vastaanotto

Peli on saanut IGN:n arvostelussa arvosanaksi 7/10. Arvostelussa pelin tarinaa kuvattiin yksinkertaiseksi ja helposti unohdettavaksi. Pelin ohjausta sanottiin herkemmin reagoivaksi, jolloin hyppy ei mene ohi ohjauksen takia eivätkä viholliset voita koska et voinut väistää osumaa.
Aäninäyttelijät

| 0 | 1 | 2 |
| --- | --- | --- |
|  Jess Harnell  | … |  Spyro, Hunter, Moneybags, Red, Sparx (puhe), sivuäänet   |
|  André Sogliuzzo  | … |  Sparx (surina)   |
|  Tara Strong  | … |  Blink, Zoe, Ember, Flame, sivuäänet   |
|  Fred Tatasciore  | … |  Bentley, sivuäänet   |
|  Michael Gough  | … |  Gnasty Gnorc, Professori, kersantti James Byrd    |
|  Susan Blakeslee  | … |  Ineptune, Nanny   |
|  Anndi McAfee  | … |  sivuäänet   |
|  Phil Crowley  | … |  sivuäänet   |
Aiheesta muualla

Spyro: A Hero’s Tail MobyGamesissa (englanniksi)
Spyro: A Hero’s Tail Internet Movie Databasessa (englanniksi)
GameFAQs-sivustolla (englanniksi)
Juho Haapoja
Aiheesta muualla

Juho Haapoja BoxRec (englanniksi)
Kapteeni

Kapteeni voi tarkoittaa seuraavia asioita:
kapteeni, sotilasarvo
kapteeni, liikennelentäjän arvonimi
merikapteeni, merenkulkualan korkein kansipäällystötutkinto
kapteeni, urheilujoukkueen henkinen ja pelillinen johtaja
Kauppakeskus Kapteeni, Oulussa sijaitseva kauppakeskus
Kapteeni (Der Hauptmann), Robert Schwentken ohjaama saksalainen elokuva vuodelta 2017.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kapteeni”, voi hakea sivunnimihaulla, laajalla sivunnimihaulla tai tekstihaulla.
Kaolack

| Kaolack |
| --- | --- |
 Kaolackin keskustaa
 Kaolack
 Koordinaatit: 14°1′N, 16°15′W 
Valtio:  Senegal
Alue:  Kaolackin alue
Departementti:  Kaolack
Väkiluku (2007):  186 000
Infobox OKVirheellinen NIMI-arvo: 
Kaolack on kaupunki Senegalissa. Vuonna 2007 siellä oli 186 000 asukasta. Se sijaitsee maan länsiosassa Saloum-joen varrella. 
Kaolack on Senegalin maapähkinäkaupan keskus. Sillä on sijansa myös afrikkalaisen sufilaisuuden historiassa.
Kaolack syntyi Kahonen esikaupungiksi 1600-luvulla, kun Kahone oli Saloumin kuningaskunnan pääkaupunki. Ranskalaiset kiinnostuivat alueesta 1800-luvun alussa, ja Saloumin kuninkaan luvalla he rakensivat maapähkinäöljytehtaan jokivarteen Kaolackiin, josta oli paremmat kulkuyhteydet kuin pääkaupunki Kahonesta.
Aiheesta muualla

Kuvia tai muita tiedostoja aiheesta Kaolack Wikimedia Commonsissa
Kantasamojedi

Kantasamojedi on samojedikieliin kuuluvien nenetsin, enetsin, nganasanin ja selkupin sekä hävinneiden kamassin ja matorin mallinnettu kantakieli. Tyypiltään se oli suomen tavoin agglutinoiva, ja lukuja olivat yksikkö, kaksikko ja monikko. Verbejä taivutettiin tapaluokissa, aikamuodoissa, luvussa ja persoonassa. Kantauralin tavoin sananpaino oli kantasamojedissa aina ensimmäisellä tavulla. Kielessä oli myös vokaalisointu.[lähde? ]
Kantasamojedin on esitetty vaikuttaneen huomattavasti indoeurooppalaisiin kieliin kuuluvien tokaarikielten kehitykseen.[lähde? ]
Kapteeni Abu Raed

| Kapteeni Abu Raed> كابتن أبو رائد |
| --- | --- |

Ohjaaja:  Amin Matalqa
Käsikirjoittaja:  Amin Matalqa
Tuottaja:  Kenneth Kokin  Laith Majali  Amin Matalqa  David Pritchard  Nadine Toukan
Säveltäjä:  Austin Wintory
Kuvaaja:  Reinhart Peschke
Leikkaaja:  Laith Majali
Pääosat:  Nadim Sawalha (Abu Raed)  Rana Sultan (Nour)
Valmistustiedot
Valmistusmaa:  Jordania
Tuotantoyhtiö:  Paper and Pen Films
Levittäjä:  Netflix
Ensi-ilta:   6. helmikuuta 2008  6. maaliskuuta 2009
Kesto:  104 min
Alkuperäiskieli:  arabia
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kapteeni Abu Raed (arab. كابتن أبو رائد‎, engl. Captain Abu Raed) on 2007 valmistunut jordanialainen elokuva, jonka on ohjannut Amin Matalqa. Se oli ensimmäinen Jordaniassa valmistettu pitkä elokuva yli 50 vuoteen. Jordania asetti sen ehdokkaakseen parhaan ulkomaisen elokuvan Oscar-palkintokisaan. Kapteeni Abu Raed on palkittu muun muassa Sundance Film Festivalissa, Heartland Film Festivalissa ja Dubai International Film Festivalissa. Se on myös saanut R&A 2008 Finnkino-palkinnon Rakkautta ja anarkiaa -juhlilla.
Järnsaxa

Järnsaxa on skandinaavisessa mytologiassa esiintyvä jotuni. Hän on Magnin äiti. Magnin isä on Thor. Hän on myös yksi Heimdallin yhdeksästä äidistä.
Jyväskylän yliopiston kiihdytinlaboratorio

Jyväskylän yliopiston kiihdytinlaboratorio (JYFL-ACCLAB) tekee hiukkaskiihdyttimiin perustuvaa fysiikan tutkimusta. Kiihdytinlaboratorio on kolmatta kertaa peräkkäin Suomen Akatemian huippuyksikkö ajanjaksolla 2012–2017. Laboratoriossa on käynnissä lukuisia kiihdytin- ja materiaalifysiikan tutkimushankkeita. Niissä on löydetty kymmeniä uusia keskiraskaita neutronirikkaita isotooppeja ja tutkittu niiden rakennetta ja hajoamisominaisuuksia.
Laboratorion johtajana toimii nykyisin professori Ari Jokinen.
Laitteistot > Hiukkaskiihdyttimet

Kiihdytinlaboratoriossa on (keväällä 2016) käytössä kolme hiukkaskiihdytintä. Näistä vanhin on 130 MeV:n hiukkaskiihdytin (mallinimi K-130). Sen asennustyö aloitettiin kesällä 1990, koeajot suoritettiin 1992 ja tutkimustoiminta voitiin aloittaa vuonna 1993. Keskeinen osa laboratorion ydin- ja hiukkastutkimusta tehdään K-130:llä. Laitteella tehdään ydinfysiikan perustutkimusta ja soveltavaa tutkimusta.
Valtion teknillinen tutkimuskeskus (VTT) lahjoitti 2006 1,7 MeV:n Pelletron-nimisen tandemkiihdyttimen Jyväskylän yliopistolle. Käyttöön laite otettiin vuonna 2007. Pelletronilla tehdään materiaalifysiikan tutkimusta.
30 MeV:n MCC30/15-kiihdytin (mallinimi K-30) hankittiin osana Suomen ja Venäjän sopimaa Neuvostoliiton velkojen maksuohjelmaa. Kiihdyttimen asennus alkoi elokuussa 2009 ja huhtikuussa 2010 sillä tehtiin ensimmäiset testit. K-30-kiihdyttimellä voidaan kiihdyttää protoneja (18–30 MeV) ja deuteroneja (9–15 MeV). Laitteistoa käytetään erilaisten isotooppien (mm. 18F ja 123I) tutkimukseen ja tuloksia voidaan tutkia esimerkiksi niin sanotulla IGISOL-laitteistolla.
Historiaa

Jyväskylän yliopistoon hankittiin ensimmäinen hiukkaskiihdytin, MC20-minisyklotroni, joulukuussa 1973. Laitteen suunnittelu ja asennus oli aloitettu jo aiemmin. Hiukkaskiihdyttimen koekäyttö aloitettiin alkuvuonna 1974. Tutkimusryhmässä oli useita nuoria tutkijoita, joista Rauno Julinin tehtäväksi tuli syklotronin ionisuihkun pulssien aikarakenteen parantaminen. Varsinainen haaste oli yhdistää laitteella tehdyt erilaisten isotooppien elinaikaa mittaavat tutkimukset ja elektronispektroskopia.
Hanke vaati aluksi perehtymistä menetelmään, joka oli maailmallakin uutuus, sillä vain muutama taho teki niin sanottuun suihkunsisäiseen (in-beam) elektronispektroskopiaan liittyvää monopolisiirtymien tutkimusta. Jyväskylässä menetelmä opeteltiin perusteista lähtien, ja sen ansiosta fysiikan laitokselle syntyi vahva osaaminen kiihdytinpohjaisessa fysiikassa. Laitteistoa on sittemmin uusittu ja lisätty. Vuodesta 1996 kiihdytinlaboratorio on ollut EU:n laatulaboratorio (Large Scale Facility). ja useita jaksoja Suomen Akatemian huippuyksikkönä.
Joulukuussa 2015 Suomen Akatemia myönsi yli miljoona euroa kiihdytinlaboratorion tutkimuslaitehankintoihin ja ohjausjärjestelmän päivitykseen.
Kanadan Suomalainen Järjestö

Kanadan Suomalainen Järjestö (lyh. FOC, engl. Finnish Organization of Canada) on Kanadassa toimiva vuonna 1911 perustettu kanadansuomalainen kulttuurijärjestö.
Se on maan vanhin kanadansuomalainen järjestö, joka toimi vuoteen 1923 saakka nimellä Kanadan Suomalainen Sosialistinen Järjestö (Finnish Socialist Organization of Canada). FOC:ta pidetään vielä nykyäänkin poliittisena, eikä esimerkiksi kanadansuomalaisia edustava keskusjärjestö Kanadan Suomalainen Kulttuuriliitto (FCCF) ole suostunut ottamaan sitä jäsenekseen, vaikka Kanadan Suomalaisen Järjestön jäsenet kelpuutetaan myös FCCF:n toimintaan yksityishenkilöinä.
FOC oli aikoinaan merkittävä poliittinen tekijä myös kanadansuomalaisen yhteisön ulkopuolella ja sillä oli tuhansia jäseniä. Nykyään FOC:llä on enää kolme paikallisosastoa ja vajaat parisataa jäsentä. Järjestö julkaisee epäsäännöllisesti ilmestyvää uutislehteä Kaiku/Echo.
Historia

Kanadan Suomalaisen Järjestön perusti lokakuussa 1911 tunnettu poliittinen agitaattori, toimittaja Sanna Kannasto. Edellisenä vuonna oli 146 Torontossa asuvaa suomalaista erotettu Kanadan sosialistisesta puolueesta "liian oikeistolaisina", ja he olivat liittyneet Kanadan sosialidemokraattisen puolueen (SDP) jäseniksi. Suomalaiset muodostivat vuoden 1910 loppuun mennessä enemmistön SDP:n jäsenistä ja seuraavana vuonna he päättivät Kannaston johdolla perustaa oman järjestön. Parissa kuukaudessa FOC oli saanut jo yli 1 500 jäsentä ja paikallisosastoja toimi 19. Ensimmäisen maailmansodan alkuun mennessä vuonna 1914 jäseniä oli yli 3 000 ja osastoja 64. Jäsenistä yli 500 oli naisia. Kaikki FOC:n jäsenet kuuluivat myös sosialidemokraattiseen puolueeseen ja sen suomalainen osasto muodostikin puolueen suurimman etnisen ryhmän.
Vuonna 1917 Venäjällä tapahtuneen lokakuun vallankumouksen jälkimainingeissa Kanadan hallitus päätti kieltää kaikki SDP:n vieraskieliset osastot. FOC harjoitti vielä jonkin aikaa yhteistyötä syndikalistisen One Big Union -ammattiliiton kanssa, kunnes 1920-luvun alussa läheni Kanadan kommunistista puoluetta. Myöhemmin 1920-luvun aikana kaikki FOC:n jäsenet olivat myös kommunistisen puolueen jäseniä.
Vuonna 1931 FOC hajosi kahtia, kun sosialidemokraatit erosivat järjestöstä. Koko organisaatio kiellettiin 1940 ja kaikki sen omaisuus takavarikoitiin. Myös FOC:n julkaisema sanomalehti Vapaus lakkautettiin. Järjestön tilalle perustettiin nopeasti "Kanadan Suomalainen Demokraattinen Liitto (Finnish Canadian Democratic League", mutta se ei saanut suurta kannatusta. FOC laillistettiin jälleen 1943, sen tuettua Neuvostoliittoa, josta oli tullut Kanadan liittolainen toisessa maailmansodassa vuonna 1941. Vaikka FOC luopui poliittisuudestaan sodan jälkeisten vuosikymmenten aikana, oli järjestö Kanadan turvallisuuspoliisin tarkkailussa aina 1980-luvulle saakka.
Lehdet

Järjestö julkaisi sanomalehteä Vapaus Sudburyssä 1917–1974. Lehti siirtyi sitten Torontoon ja jatkui nimellä Viikkosanomat 1980-luvun lopulle. Tuolloin se otti takaisin vanhan nimensä Vapaus. Lehden ilmestyminen päättyi 1990. Sen seuraajana järjestö alkoi kustantaa neljästi vuodessa ilmestyvää aikakauslehteä Kaiku-Echo.
Vapaus-lehden logo 1980-luvun lopulta.
Kaikki hajoaa

| Kaikki hajoaa Hero Dishonest |
| --- | --- | --- |

EP-levyn tiedot
 Julkaistu: 28. maaliskuuta 2014
 Formaatti: 7” vinyyli
 Tyylilaji: hardcore punk
 Kesto: 10.25
 Levy-yhtiö: If Society
Hero Dishonestin muut julkaisut
| Alle lujaa 2013 | Kaikki hajoaa 2014 | Liha ja teräs 2016 |
Singlet albumilta Kaikki hajoaa
 ”Elämä lyhyt, Pasilan silta pitkä” Julkaistu: 2. maaliskuuta 2014  ”Tammikuun seitsemäs” Julkaistu: 17. maaliskuuta 2014
Kaikki hajoaa on hardcore punk -yhtye Hero Dishonestin EP-levy. Se julkaistiin 28. maaliskuuta 2014 If Societyn ja Läjä Recordsin yhteiskustanteena.
Albumi julkaistiin Yhdysvalloissa levymerkillä Peterwalkee Records.
Kappaleet > A-puoli

Elämä lyhyt, Pasilan silta pitkä – 2.35
Nälkälakko – 1.07
Jumalan selätys – 2.25
Kappaleet > B-puoli

Tammikuun seitsemäs – 2.26
Kaikki hajoaa – 1.52
Kokoonpano

Vella – laulu
Mikko – kitara
Lasse – basso
Jussi – rummut
Karhuviesti

Karhuviesti on maantieviesti, joka juostaan vuosittain huhtikuussa joko Raumalta (7 osuutta / 49,5 km) tai Eurajoelta (5 osuutta / 34,7 km) valtatie 8:aa pitkin Poriin (Karhuhalliin).
Karhuviesti juostiin vuonna 2014 jo 37. kerran. Parhaimmillaan joukkueita on ollut vuonna 2014 yhteensä 257.
Karhuvaara

Karhuvaara on muun muassa seuraavien suomalaisten henkilöiden nimi:
Arja Karhuvaara (o.s. Ahola, s. 1954), poliitikko
Eero Karhuvaara (s. 1952), upseeri, puolustusvoimien tiedotuspäällikkö
Lauri Karhuvaara (s. 1958), toimittaja, Sinikka Linkomies-Pohjolan poika
Pekka Karhuvaara (s. 1954), toimittaja, Sinikka Linkomies-Pohjolan poika
Sinikka Linkomies-Pohjala (o.s. Linkomies, ent. Karhuvaara, 1929–2000), poliitikko.
Salanimenä:
”ratsumestari Karhuvaara”, jääkärikapteeni Gustaf Svinhufvudin salanimi Itä-Karjalan kansannousun aikana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karhuvaara”, voi hakea sivunnimihaulla, laajalla sivunnimihaulla tai tekstihaulla.
Kardinaali (täsmennyssivu)

Kardinaali voi tarkoittaa muun muassa seuraavia:
kardinaali, paavin myöntämä arvonimi
kardinaali, matematiikassa joukon mahtavuutta ilmaiseva luku
kardinaalit, varpuslintuheimo
kardinaali, punakardinaalin aikaisempi nimi
kardinaali-, yhdyssanojen alkuosana: pää-, perus-, keskeinen, tärkeä, merkityksellinen; esimerkiksi kardinaalivirhe
Kardinaali, (The Cardinal), Otto Premingerin ohjaama elokuva vuodelta 1963
Kardinaali, (Der Kardinal - Der Preis der Liebe), Albert Schmiedhuberin ohjaama elokuva vuodelta 1999.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kardinaali”, voi hakea sivunnimihaulla, laajalla sivunnimihaulla tai tekstihaulla.